Double Star
Store norske leksikon,Realfag,Fysikk,Kosmisk geofysikk
Double Star var to identiske kinesiske satellitter for studier av vekselvirkningen mellom solvinden og Jordens magnetosfære.
Double Star ble utviklet i et samarbeid mellom Kinas nasjonale romadministrasjon (CNSA) og den europeiske romorganisasjonen ESA, som har levert åtte instrumenter hver til hver satellitt. Double Star-satellittene ble brukt i kombinasjon med ESAs Cluster-satellitter.Double Star 1 (også kalt Explorer 1) ble plassert i en ekvatorbane av en kinesisk bærerakett 30. desember 2003, mens Double Star 2 (Explorer 2) befant seg i en polar bane etter oppskytning 25. juli 2004. De to satellittene sluttet å være operative i henholdsvis 2007 og 2008. Les mer i Store norske leksikon jordobservasjon Eksterne lenker ESA: Double Star